Súradnice: 48°47′08″S 19°06′41″V﻿ / ﻿48,78565°S 19,11145°V﻿ / 48.78565; 19.11145

**Uľanka** (Ulmanka) je najsevernejšia mestská časť Banskej Bystrice.

Podľa údajov z roku 2008 mala 447 obyvateľov.

Polohopis
---------

Uľanka z vtáčej perspektívy
Leží 7 km od centra mesta v Starohorských vrchoch, v údolí riečky Bystrica, v nadmorskej výške 395 m n. m. Uľanka je obkolesená z juhu výbežkami Baranova a Pánskeho dielu, od východu Baníckymi lúkami, štítom Kochuľa (975m), od severu sa sem tiahne Končitý vrch a zasahujú sem aj výbežky Japeňa a Košiar. Do Uľanky sa z Banskej Bystrice dostanete cestou smerom na Donovaly, odbočením doprava približne 200 metrov za benzínovou pumpou Slovnaft za obcou Nový Svet-Jakub. Z Uľanky (rázcestie na začiatku obce - smer doprava) vedie popod železničný most 4 km cesta do baníckej obce Špania Dolina. Uľanka leží pri hlavnom cestnom ťahu Banská Bystrica - Ružomberok (cesta I. triedy č. 59) a pri železničnej trati Zvolen – Vrútky na ktorej sa nachádza železničná stanica Uľanka. Z Banskej Bystrice sem premávajú linky MHD č. 43 a 54 (601454). Uľanka má len dve ulice a to "Uľanskú cestu" a ulicu Jozefa Mistríka - nazvanú po významnom slovenskom jazykovedcovi.

Názov
-----

Villa Ulmeni (1455), Ulmandorf (1490), Wlman, Wlmanowfalva (1516), Ulmanowfalwa (1560), Ulmanka (1773), Olmányfalva (1886), Ulmánka (1908), Ulmanka (1918), Uľanka (1948)

Podľa významného rodáka Antona Jurovského sa názov obce uvádza v najstarších písomných dokladoch z 15. storočia jednak ako "Ullmann", alebo i ako "Ulaan-storff". Nejednoznačnosť významu pomenovania obce ovplyvnila aj slovenského politika, básnika a spisovateľa Ján Kollára (ktorý ako študent roku 1812 obcou prechádzal z Mošoviec do Banskej Bystrice), pretože práve ten odvádzal meno Ulmanka, nie od osoby ťažiara Ulmana, či jedného z Karlových synov, ale poetickejšie- a to od "ulmu", t. j. nemeckého pomenovania stromu brest, ktorý tam v tých časoch videl rásť. Kollár opisuje toto okolie Banskej Bystrice nasledovne: "*Cesta cez Harmanec a jeho švajčiarske stráne, doliny a vodopády ma naplnila velebou. Do Kremnice vedie cesta cez lazy, lesnaté, jednotvárne a nudné roviny; cesta do Bystrice je bohatá na romantické rozmanitosti a smelé diela prírody*." Úradne dedina niesla meno Ulmanka už od r. 1773, alebo i Ulmánka (v r. 1908). V rokoch 1886 – 1913 jej úradný pomaďarčený názov znel Olmányfalva; od r. 1918 zase Ulmanka. Terajšie meno Uľanka pochádza až z roku 1948. Aj keď nemá nijaké etymologické značenie, pre slovenskú je výslovnosť ľahšie.

Dejiny
------

Uľanka vznikla ako banícka osada Villa Ullmani v 15. storočí. Podľa niektorých prameňov názov obce Ulmanka súvisí najmä s baníckou minulosťou obce, nakoľko toto územie patrilo na prelome 14. a 15. storočia práve ťažiarovi Gotzelovi Ulmanovi (1391). V diele Jurkoviča "Dejiny kráľovského mesta Banská Bystrica" sa dokonca uvádza, že pomenovanie získala obec po jednom zo synov Karla- Ulmannovi (jeho ďalšími synmi boli údajne Ondrej a Mikuláš). Karlovci (alebo Károliovci) patrili medzi najvplyvnejších a najbohatších majiteľov baní v okolí Banskej Bystrice.

V čase baníckej prosperity boli skoro všetci muži v obci baníkmi. Neskôr patrila Uľanka rôznym banskobystrickým ťažiarom - Jung, Thurzo a potom aj banskej komore. Obyvatelia sa časom začali okrem baníctva živiť aj drevorubačstvom, obchodovaním a prácou v závodoch v Harmanci a Banskej Bystrici.

Kniha o UlmankeŽivot v obci v dvadsiatych rokoch 20. storočia veľmi pútavým a podrobným spôsobom opísal rodák z Ulmanky p. Anton Jurovský v diele "Životnou cestou-Spomienky psychológa". Kniha bola publikovaná v roku 2009.

* Pohľadnica Ulmanky z obdobia rokov 1920-1930Pohľadnica Ulmanky z obdobia rokov 1920-1930
* Štátna ľudová škola v Ulmanke 1930Štátna ľudová škola v Ulmanke 1930
* Ulmanskí hasiči z 1940Ulmanskí hasiči z 1940
* Ulmanský kostol, v pozadí Hrabie 1940Ulmanský kostol, v pozadí Hrabie 1940
* Pôvodný oltár kostola v Ulmanke 1953Pôvodný oltár kostola v Ulmanke 1953
* Píla v Ulmanke, vybudovaná v 1946-1947Píla v Ulmanke, vybudovaná v 1946-1947
* Berta Haluzová- obecná pôrodná baba 50.rokyBerta Haluzová- obecná pôrodná baba 50.roky
* Ulmanské divadlo z 1952Ulmanské divadlo z 1952
* Rozlúčka občanov Uľanky so Šimonom Jurovským na Slávičom údolí v Bratislave 1963, rečník Ján HudecRozlúčka občanov Uľanky so Šimonom Jurovským na Slávičom údolí v Bratislave 1963, rečník Ján Hudec
* Povodeň v Uľanke 24.10.1974Povodeň v Uľanke 24.10.1974
* Pozvánka na tradičný futbalový zápas "Slobodní vs. ženatí" z roku 1981Pozvánka na tradičný futbalový zápas "Slobodní vs. ženatí" z roku 1981

### Slovenské národné povstanie

Pancierový vlak "Štefánik", 70. výročie SNP- rekonštrukcia bojov v Šálkovej
Dôležitú úlohu v Slovenskom národnom povstaní zohrala vlaková stanica v Uľanke najmä v súvislosti s použitím pancierových vlakov v bojoch proti nemeckým vojskám. Povstalecké pancierové vlaky boli vyrobené na jeseň v roku 1944, pôvodne boli tri- Štefánik, Hurban a Masaryk. Obrnené vlaky plnili podobnú úlohu ako tanky, vyrážali do útoku či kryli ústup vojakov. Na konci Povstania boli všetky tri odstavené vo vlakových staniciach Uľanka a Harmanec.

Na budove železničnej stanice Uľanka je umiestnená pamätná tabuľa venovaná posádkam povstaleckých pancierových vlakov s textom:

|  |  |  |
| --- | --- | --- |
| „ | *„V období Slovenského Národného Povstania vychádzali z tejto stanice na bojové akcie pancierové vlaky, ktoré vyrobili zvolenskí železničiari. Stanica bola tiež centrom ústupu povstalcov a bojového materiálu do hôr*". | "|

Pred stanicou sa nachádza partizánske súsošie "Ústup do hôr" od akademického sochára Jána Hučka (\* 1910 – † 1973), ktoré bolo odhalené v roku 1969 pri príležitosti osláv 25. výročia SNP. Na budove bývalého MNV a hasičskej zbrojnice je umiestnená ďalšia pamätná tabuľa padlým v 2. svetovej vojne.

Spomienky uľanských partizánov Štefana Poláka a Jána Jariabku sú od roku 2008 uchované v strojopisnej forme v archíve Múzea SNP v Banskej Bystrici pod číslom R 854/2015. Partizáni spomínajú na život v horách nad Uľankou, na spolužitie v dedine v časoch vojny, na vzájomnú pomoc a solidaritu. Silné väzby priateľstva Uľančanov sa najviac prejavovali pri pomoci prenasledovanej židovskej rodine Grünovcov. Skupovali predávaný majetok tejto rodiny a vracali ho späť Grünovcom. Obyvatelia fabrického domu pomáhali jedlom.

Skupina uľanských partizánov patrila k jednotke „Smrť fašizmu", ktorá bola vedená majorom Volkovom.Pri vstupe do jednotky si uľanskí partizáni vzájomne prisahali: *„Buď sa ako bojový zväzok vrátime všetci, alebo ani jeden"*. Uľančanom výdatne pomáhali Špaňodolinčania, ako aj obyvatelia Jakuba. Ján Jariabka bol pôvodne príslušníkom I. československej armády na Slovensku - zaradený k technickej letke na letisku Tri Duby, k partizánom sa pripojil až v novembri 1944. Brat Ľudevít Jariabka narukoval k partizánom o čosi skôr. Spomedzi uľanských partizánov padol medzi prvými, osudným sa mu stal prieskum v Uľanke dňa 8. marca 1945, pochovaný je na cintoríne v Španej Doline.
*Spomienka Štefana Poláka:* *„Medzi príjemné chvíle, ktorými sme boli poverení- bola prieskumná činnosť skupiny- najčastejšie naše hliadky vyšli na Kochuľu alebo Sedlo do Hrabia nad križovatku. Rodnú obec Uľanku sme mali ako na dlani, keď sme boli na Kochuli a tam v plesti domov sme hľadali* 
*každý svoj. Okrem pohybu Nemcov sme boli v duchu s našimi doma. Vlievalo to do nás odhodlanie vydržať do konca a nemilosrdne biť fašistov- čo sa uhniezdili u nás doma.*"

Samospráva
----------

Uľanka tvorí spolu s Jakubom, Kostiviarskou, Podlavicami a Skubínom volebný obvod č. 4, ktorý má v mestskom zastupiteľstve 2 poslancov.

Osobnosti mestskej časti
------------------------

Dielo inšpirované životom v obci
### Rodáci

* Anton Novák (\* 1878 - † 1971), kníhtlačiar a publicista
* Jozef Jurovský (\* 1899 – † 1976), náboženský a filozofický publicista a prekladateľ
* Stanislav Jurovský (\* 1905 – † 1979), kultúrny historik a pedagóg
* Anton Jurovský (\* 1908 – † 1985), zakladateľ slovenskej psychológie a univerzitný profesor
* Šimon Jurovský (\* 1912 – † 1963), hudobný skladateľ

### Pôsobili tu

* Róbert Bezák (\* 1960), bývalý arcibiskup Trnavskej arcidiecézy

Kultúra a zaujímavosti
----------------------

### Pamiatky

* Rímskokatolícky kostol sv. Antona Paduánskeho, jednoloďová klasicistická stavba s polkruhovým ukončením presbytéria a vežou tvoriacou súčasť hmoty kostola z roku 1829. Hlavnej fasáde dominujú dve termálne okná umiestnené nad portálom. Objekt má hladké fasády, veža je ukončená barokovou helmicou. Loď kostola je zaklenutá segmentovou klebou.

* Kostol sv. Antona PaduánskehoKostol sv. Antona Paduánskeho

### Kaštieľ Borsiczkých a pivovar v Uľanke

Dôkaz tradície pivovarníctva v obci - pivovar Zlatopramen v Ulmanke (vpravo dolu)
V 19. storočí sa v Ulmanke nachádzal kaštieľ rodiny Borsiczkých, ktorého súčasťou bol aj pivovar. V rokoch 1848-1849 bol však kaštieľ vyplienený.

Zaujímavosťou je, že práve do rodiny Borsiczkých sa priženil mešťan a zlatník Alojz Herritz, pochádzajúci z neďalekých Starých Hôr, ktorý sa zrejme od roku 1834 stal aj správcom pivovaru v Ulmanke.

Práve potomkovia Alojza Herritza a Anny Borszickej si odovzávali banskobystrickú pivovarnícku tradíciu z pokolenia na pokolenie.

### Uľanský viadukt

Uľanský viadukt
Najväčšia stavba svojho druhu v juhovýchodnej Európe. Umiestnený na železničnej trati Banská Bystrica- Horná Štubňa, v náročnom teréne Veľkej Fatry- ponad dolinu Lelekovo. Má jednu hlavnú a tri vedľajšie klenby. Výška nad údolím je 42 metrov, dĺžka železobetónovej klenby je 42 metrov. Viadukt je prevádzkovaný od roku 1940.

Občianska vybavenosť
--------------------

Koliba u sv. Krištofa a Penzión Koliba- Uľanská cesta 170.

Galéria
-------

* Dopravná tabuľa pri vstupe do UľankyDopravná tabuľa pri vstupe do Uľanky
* UľankaUľanka
* Mestská časť Uľanka na mapeMestská časť Uľanka na mape
* Zobrazenie "obkolesenia" Uľanky horamiZobrazenie "obkolesenia" Uľanky horami
* Kochuľa nad UľankouKochuľa nad Uľankou
* Z dolného konca na hornýZ dolného konca na horný
* Uľanka - časť nazývaná "Kolónia"Uľanka - časť nazývaná "Kolónia"
* Uľanka -časť nazývaná "Kolónia"Uľanka -časť nazývaná "Kolónia"
* Lesácke panelákyLesácke paneláky
* Dolný koniec UľankyDolný koniec Uľanky
* Tunel nad Uľankou-Dolinský II.Tunel nad Uľankou-Dolinský II.
* Vlak vychádzajúci z 3. tunela trate SNP - "Dolinský II."Vlak vychádzajúci z 3. tunela trate SNP - "Dolinský II."
* Súsošie "Ústup do hôr" pri Uľanskej vlakovej staniciSúsošie "Ústup do hôr" pri Uľanskej vlakovej stanici
* Súsošie "Ústup do hôr" z druhej stranySúsošie "Ústup do hôr" z druhej strany
* Pamätná tabuľa venovaná padlým v 2.sv. vojnePamätná tabuľa venovaná padlým v 2.sv. vojne
* Uľanský viadukt - pohľad z vlakovej staniceUľanský viadukt - pohľad z vlakovej stanice
* Kostolík v strede UľankyKostolík v strede Uľanky
* Farnosť UľankaFarnosť Uľanka
* Vežička kostola v UľankeVežička kostola v Uľanke
* Cesta do kostola z horného koncaCesta do kostola z horného konca
* Kaplnka Sedembolestnej Panny Márie a odbočka na Španiu DolinuKaplnka Sedembolestnej Panny Márie a odbočka na Španiu Dolinu
* Kríž v hornej časti UľankyKríž v hornej časti Uľanky
* Rodný dom súrodencov JurovskýchRodný dom súrodencov Jurovských
* Náhrobný kameň rodičov súrodencov JurovskýchNáhrobný kameň rodičov súrodencov Jurovských
* Jeden z najdominantnejších náhrobných kameňov Uľanského cintorína patriaci niekdajšiemu notároviJeden z najdominantnejších náhrobných kameňov Uľanského cintorína patriaci niekdajšiemu notárovi
* Uľanský parčík na dolnom konciUľanský parčík na dolnom konci
* Pohľad na dolnú časť Uľanky s pílouPohľad na dolnú časť Uľanky s pílou
* Ochranné pásmo Nízke TatryOchranné pásmo Nízke Tatry
* Výjavy SNP osadené (pri hlavnej ceste) od 1974, od akademického sochára Mikuláša PalkaVýjavy SNP osadené (pri hlavnej ceste) od 1974, od akademického sochára Mikuláša Palka
* Kam vedú cesty z UľankyKam vedú cesty z Uľanky

Referencie
----------

1. ↑   *Matrika a evidencia* [online]. Mesto Banská Bystrica, 2008-06-08, [cit. 2019-03-31]. Dostupné online.
2. 1 2   *Archivovaná kópia* [online]. [Cit. 2015-04-05]. Dostupné online. Archivované 2015-06-26 z originálu.
3. ↑
4. ↑   *Archivovaná kópia* [online]. [Cit. 2015-04-05]. Dostupné online. Archivované 2012-09-07 z originálu.
5. ↑
6. ↑  Archív Múzea SNP v Banskej Bystrici číslo spisu: R 854/2015
7. ↑   *Poslanci* [online]. Mesto Banská Bystrica, [cit. 2019-06-01]. Dostupné online.
8. ↑   *Uľanka (Banská Bystrica)- Kostol sv. Antona Paduánskeho* [online]. Pamiatky na Slovensku. Dostupné online.
9. ↑   *Archivovaná kópia* [online]. [Cit. 2015-04-05]. Dostupné online. Archivované 2015-04-10 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Uľanka**

Externé odkazy
--------------

* Oficiálna stránka mesta

| * z
* d
* u
 Mestské časti Banskej Bystrice (19) |
| --- |
| 
* Banská Bystrica
* Fončorda
* Iliaš
* Jakub
* Kostiviarska
* Kráľová
* Kremnička
* Majer
* Podlavice
* Pršianska Terasa
* Radvaň
* Rakytovce
* Rudlová
* Sásová
* Senica
* Skubín
* Šalková
* Uhlisko
* Uľanka

 |  |